РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 7
от заседанието на Комисия ”Международна дейност” на ВСС,
проведено на 19.02.2014 г.

Днес, 19.02.2014 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова - отсъства
					Мария Кузманова 
                			Милка Итова 
				Михаил Кожарев - отсъства

На заседанието на присъстваха експертните сътрудници на комисията: Аделина Кандова – главен експерт в дирекция „Международна дейност” и Александра Бръзицова – старши експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Писмо от Вероника Николова – съдия в Софийски апелативен съд и национално лице за контакт на Европейската съдебна мрежа по граждански и търговски дела, във връзка с покана за участие в 49-тата среща на националните лица за контакт на ЕСМГТД.

Комисия „Международна дейност”
Р Е Ш И:

1.1. ОТЛАГА разглеждането на т. 1 за следващото заседание на комисията.
1.2. Възлага на експертите от дирекция „Международна дейност” да представят допълнителна информация за предмета на втората среща, свързан с Регламент № 4/2009.

2. ОТНОСНО: Писмо от Министерство на външните работи относно препратен от Комитета против изтезанията въпросник във връзка със следващия /шести/ периодичен доклад на България по изпълнението на Конвенцията против изтезанията и други форми на жестоко, нечовешки и унизително отнасяне или наказание.

Комисия „Международна дейност”
Р Е Ш И:

2.1. ПРИЕМА ЗА СВЕДЕНИЕ предоставената информация. 
2.2. Препраща въпрос 5 на Комисия “Публична комуникация” за отговор.
2.3. ПРЕПРАЩА въпроси 12 и 16 на НИП, с молба за предоставяне на отговор в частта, касаеща програмите за обучение на магистрати.
2.4. ВЪЗЛАГА на експертите от дирекция „Международна дейност” да обобщят получените отговори и да ги изпратят на Министерство на външните работи – дирекция „Права на човека”. 

3. ОТНОСНО: Проект на програма на Дискусионен форум с теми „Атестиране на магистрати” и „Конкурси за магистрати” – 24-26 февруари 2014 г.

Комисия „Международна дейност”
Р Е Ш И:

3.1. Одобрява проекта на програма на Дискусионния форум с теми „Атестиране на магистрати” и „Конкурси за магистрати” – 24-26 февруари 2014 г.
3.2. ВЪЗЛАГА на Ваня Панагонова – н-к отдел „Протокол” да подготви план по протоколната част на форума, съобразно поканените гости.
3.3. Да се отправи покана до всички членове на ВСС за участие в дискусионния форум, с приложен проект на програма.

4. ОТНОСНО: Доклад от Аделина Кандова – главен експерт в дирекция „Международна дейност” и Александра Бръзицова – старши експерт в дирекция „Международна дейност” относно необходимост от сключване на медицинска застраховка на Николай Енчев – съдия в СГС, командирован национален експерт в Генерална дирекция „Правосъдие” на ЕК и необходимост от определяне на стандартно застрахователно покритие за медицинските застраховки на командированите в чужбина лица.

Комисия „Международна дейност”
Р Е Ш И:

4.1. Предлага въпросът за медицинските застраховки на командированите в чужбина лица да се обсъди на съвместно заседание с Комисия „Бюджет и финанси” на 26.02.2014 г. в рамките на заседанието на КБФ.

5. ОТНОСНО: Писмо от Софийски апелативен съд относно изискана допълнителна информация за Мадлена Иванова Желева – съдия в СОС, командирована в САС, във връзка с номинирането й за участие в дългосрочен проект с новосъздадената Катедра по право и антропология на Института „Макс Планк”.

Комисия „Международна дейност”
Р Е Ш И:

5.1. УТВЪРЖДАВА кандидатурата на Мадлена Иванова Желева – съдия в Софийски окръжен съд, командирована в Софийски апелативен съд, за участие в дългосрочен проект с новосъздадената Катедра по право и антропология на Института „Макс Планк”.
5.2. Информацията да се изпрати по електронна поща до Офиса на Европейската мрежа на съдебните съвети.

6. ОТНОСНО: Обобщена информация за м. януари 2014 г. за образуването, движението и приключването на досъдебните производства, наблюдавани от ЕК и от ЕСБИ, изпратена от Главния прокурор.

Комисия „Международна дейност”
Р Е Ш И:

6.1. Приема за сведение обобщената информация за м. януари 2014 г. за образуването, движението и приключването на досъдебните производства, наблюдавани от ЕК и от ЕСБИ, изпратена от Главния прокурор.

7. ОТНОСНО: Писма от Прокуратурата на РБългария за командироване в чужбина на представители на Прокуратурата.

Комисия „Международна дейност”
Р Е Ш И:

7.1. Приема за сведение писмото от Прокуратурата на РБългария, във връзка с командироване в чужбина на представители на Прокуратурата на Република България.
	7.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

8. ОТНОСНО: Доклади на командировани в чужбина представители на Прокуратурата на РБългария.

Комисия „Международна дейност”
Р Е Ш И:

8.1. Приема за сведение докладите на командировани в чужбина представители на Прокуратурата на РБългария.

9. ОТНОСНО: Проект на правила за провеждане на конкурс за избор на главен секретар на ВСС, изпратени с решение на Комисия по правни въпроси от 10.02.2014 г., за предложения в срок до 24.02.2014 г.
1.	

Комисия „Международна дейност”
Р Е Ш И:

9.1. В чл. 5, ал. 2 да се добави израза „интернет страницата на ВСС”:
„(2) Обявлението за конкурса се публикува в един централен ежедневник, интернет страницата на ВСС и .......”
9.2. Да се предложат и двата варианта на ал. 2 /чл. 10/ за решение от Висш съдебен съвет.
9.3. Решението да се изпрати на Комисия по правни въпроси, по компетентност.

10. ОТНОСНО: Решение на Комисия „Публична комуникация” от 04.02.2014 г. относно възлагане на задачи на експертите на Комисия „Международна дейност”.

Комисия „Международна дейност”
Р Е Ш И:

10.1. Предвид решение на Комисия „Публична комуникация” възлага на експертите на дирекция „Международна дейност” да представи в табличен вид информация за съпоставимите показатели по докладите за държавите-членки на Европейския съюз за борба с корупцията от 03.02.2014 г.

11. ОТНОСНО: Анализ на Кампания „Ден на отворените врати”, проведена през 2013 г. в органите на съдебната власт, изпратен с решение на Комисия „Публична комуникация” от 11.02.2014 г., за запознаване.

Комисия „Международна дейност”
Р Е Ш И:

11.1. Приема за сведение Анализа на Кампания „Ден на отворените врати”, проведена през 2013 г. в органите на съдебната власт.

12. ОТНОСНО: Доклад от Александра Бръзицова – старши експерт в дирекция „Международна дейност” в АВСС относно участието й в двумесечен стаж в Офиса на ЕМСС.

Комисия „Международна дейност”
Р Е Ш И:

12.1. Приема за сведение доклада на Александра Бръзицова – старши експерт в дирекция „Международна дейност” в АВСС относно участието й в двумесечен стаж в Офиса на ЕМСС.
12.2. Докладът да се предостави на Главния секретар на ВСС.
12.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

13. ОТНОСНО: Доклад от Богдана Желявска – съдия от Международната хагска мрежа, член на Вътрешната съдебна мрежа по граждански и търговски дела и зам.председател на СГС относно участието й в работна група на 22.01.2014 г. в гр. Брюксел.

Комисия „Международна дейност”
Р Е Ш И:

13.1. Приема за сведение доклада от Богдана Желявска – съдия от Международната хагска мрежа, член на Вътрешната съдебна мрежа по граждански и търговски дела и зам.председател на СГС относно участието й в работна група на 22.01.2014 г. в гр. Брюксел.
13.2. Докладът да се предостави за запознаване на членовете на Висшия съдебен съвет на заседанието на 27 февруари 2014 г.
13.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

14. ОТНОСНО: Доклад от Карамфила Тодорова – съдия в СГС, командирована САС относно участието й в оценителски екип в проверката по фаза 3 на Естония в рамките на работната група за борба с подкупването на чужди длъжностни лица към Организацията за икономическо сътрудничество и развитие в периода 20-23 януари 2014 г., Талин, Естония.

Комисия „Международна дейност”
Р Е Ш И:

14.1. Приема за сведение доклада от Карамфила Тодорова – съдия в СГС, командирована САС относно участието й в оценителски екип в проверката по фаза 3 на Естония в рамките на работната група за борба с подкупването на чужди длъжностни лица към Организацията за икономическо сътрудничество и развитие в периода 20-23 януари 2014 г., Талин, Естония.
14.2. Докладът да се предостави за запознаване на членовете на Висшия съдебен съвет на заседанието на 27 февруари 2014 г.
14.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

15. ОТНОСНО: Благодарствено писмо от Министерство на правосъдието за участието на членове на ВСС по време на посещението на мисията за оценка на България в рамките на 6-тия кръг от взаимни оценки на държавите членки „Практическо прилагане и действие на решенията относно Евроюст и ЕСМНПВ”, в периода 27-31 януари 2014 г.

Комисия „Международна дейност”
Р Е Ш И:

15.1. Приема за сведение благодарственото писмо на Министерство на правосъдието за участието на членове на ВСС по време на посещението на мисията за оценка на България в рамките на 6-тия кръг от взаимни оценки на държавите членки „Практическо прилагане и действие на решенията относно Евроюст и ЕСМНПВ”, в периода 27-31 януари 2014 г.

16. ОТНОСНО: Отговори на въпросник, свързан със законодателството на РБългария относно клеветата и обидата спрямо съда, съдия, държавен служител или лице, изпълняващо задължения като част от държавната администрация – изпратен от името на председателя на Съдебния съвет и Върховния съд на Литва – срок за отговор 21.02.2014 г.

Комисия „Международна дейност”
Р Е Ш И:

16.1. Възлага на експертите от дирекция „Международна дейност” да допълнят отговорите на въпросника с аналогичните на чл. 141 от ГПК разпоредби в НПК и АПК.
16.2. Възлага на експертите от дирекция „Международна дейност” да преведат отговорите на въпросника на английски език и да ги изпратят по електронна поща на лицето за контакт в Литва.

17. ОТНОСНО: Въпросник за атестирането на магистратите, за предоставяне на Комисията по предложенията и атестирането за запознаване.

Комисия „Международна дейност”
Р Е Ш И:

17.1. Приема Въпросника за атестирането на магистратите.
17.2. Изпраща на Комисия по предложенията и атестирането. 
17.3. Възлага на експертите от дирекция „Международна дейност” да изпратят молба чрез Европейската мрежа на съдебните съвети до членовете и наблюдателите на мрежата за предоставяне на информация – резюме на практиката за кариерното израстване на магистрати в съответните държави, по–специално: отговорен орган, срокове, критерии и нормативни актове  регламентиращи съответните процедури, по възможност в срок до 14 март 2014 г.

Т.  Р А З Н И
18. ОТНОСНО: Допълнение към писмо № Пв-06-148/13.02.2014 г. на Посолството на РБългария в Братислава относно информация за политическите аспекти на протичащия в словашките медии дебат за предстоящите реформи в системата на правосъдието.

Комисия „Международна дейност”
Р Е Ш И:

18.1. Приема за сведение допълнението към писмо № Пв-06-148/13.02.2014 г. на Посолството на РБългария в Братислава относно информация за политическите аспекти на протичащия в словашките медии дебат за предстоящите реформи в системата на правосъдието.

19. ОТНОСНО: Покана от Асоциация „Прозрачност без граници” за участие в кръгла маса на 25 февруари 2014 г. от 10.00 ч. в Гранд Хотел София, зала „Сердика” за обсъждане на оценка на приложението на Конвенцията за борба с корупцията на ООН в България.

Комисия „Международна дейност”
Р Е Ш И:

19.1. Определя Соня Найденова – представляващ ВСС и председател на комисия „Международна дейност” за участие в кръглата маса на 25 февруари 2014 г. от 10.00 ч. в Гранд Хотел София, зала „Сердика” за обсъждане на оценка на приложението на Конвенцията за борба с корупцията на ООН в България, и изпраща поканата на Комисия „Професионална етика и превенция на корупцията” за определяне участници в кръглата маса.

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова
Технически сътрудник:
М. Георгиева